**Ministru kabineta noteikumu projekta “Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6.pasākuma „Reģionālie biznesa inkubatori un radošo industriju inkubators” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6.pasākuma „Reģionālie biznesa inkubatori un radošo industriju inkubators” īstenošanas noteikumi” (turpmāk – noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības (turpmāk – ES) struktūrfondu 2007.-2013.gada plānošanas periodā inkubācijas atbalsts bija pieejamas darbības programmas “Uzņēmējdarbība un inovācijas” papildinājuma 2.3.prioritātes “Uzņēmējdarbības aktivitātes un konkurētspējas celšana” 2.3.2.pasākuma “Uzņēmējdarbības infrastruktūra un aprīkojuma uzlabošana” 2.3.2.1.aktivitātes “Biznesa inkubatori” (turpmāk – 2.3.2.1.aktivitāte) ietvaros. 2.3.2.1.aktivititātē atbalsta komersantiem bija pieejams līdz 2015.gada 30.novembrim.Lai noteiktu 2007.-2013.gada plānošanas periodā īstenotās 2.3.2.1.aktivitātes labo praksi, kā arī trūkumus un veicamos uzlabojumus, Ekonomikas ministrija sadarbībā ar Kultūras ministriju izstrādāja 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6.pasākuma „Reģionālie biznesa inkubatori un radošo industriju inkubators” (turpmāk – 3.1.1.6.pasākums) sākotnējo novērtējumu (turpmāk – sākotnējais novērtējums), kura ietvaros ir vērtēta 2.3.2.1.aktivitātes īstenošana. Sākotnējais novērtējums ir pieejams Uzraudzības komitejas dokumentu vietnē e-portfelis <http://kom.esfondi.lv/Lists/>dkartiba/DispForm.aspx?ID=168&ContentTypeId=0x0100782499B3A35971418D11E4830B7B3BA3 vai <https://em.gov.lv/lv/es_fondi/> atbalsta\_pasakumi\_2014\_2020/regionalie\_biznesa\_inkubatori\_un\_radoso\_industriju\_inkubators/.Sākotnējā novērtējumā ir sniegts izvērtējums par ES fondu 2007.-2013.gada plānošanas perioda pieredzi un aprakstīts ES fondu 2014.-2020.gada plānošanas perioda programmas ieviešanas modelis un pamatojums veiktajām izmaiņām. **3.1.1.6.pasākuma ietvaros atbalsts būs pieejams komersantiem radošo industriju inkubatorā Rīgā un reģionālajos inkubatoros reģionos,** tādēļ novērtējums sastāv no divām daļām – radošais un reģionālais.Pasākuma mērķis**3.1.1.6.pasākuma mērķis ir atbalstīt jaunu, dzīvotspējīgu un konkurētspējīgu komersantu izveidi un attīstību Latvijas reģionos**, nodrošinot atbalsta saņēmējus ar: * uzņēmējdarbībai nepieciešamo vidi, telpām;
* konsultācijām, apmācībām un pasākumiem par vispārīgiem uzņēmējdarbības jautājumiem;
* ekspertu konsultācijām;
* mentoru atbalstu;
* grantu līdzfinansējumu komersantu darbības izmaksām.

3.1.1.6.pasākuma uzdevums ir nodrošināt vienlīdz kvalitatīvu inkubācijas vidi visos Latvijas reģionos, ņemot vērā labāko uzņēmējdarbības uzsākšanas atbalsta pieredzi un veicināt pašvaldību, plānošanas reģionu, augstskolu, komersantu organizāciju (Latvijas Tirdzniecības un rūpniecība kameras un Latvijas Darba devēju konfederācijas reģionālās pārstāvniecības, vietējo uzņēmēju apvienības, uzņēmēju klubi utml. organizāciju) un vietējo komersantu sadarbību atbalsta sniegšanā uzņēmējdarbības uzsākšanai un attīstībai.Projeka iesniedzējs **3.1.1.6.pasākumā projekta iesniedzējs ir Latvijas Investīciju un attīstības aģentūra (turpmāk – LIAA)** - tiešās pārvaldes iestāde, kuras darbības mērķis ir sekmēt Latvijas uzņēmumu konkurētspēju un eksportspēju starptautiskajos tirgos, kā arī veicināt ārvalstu investīciju apjoma pieaugumu, izveidojot, ieviešot un administrējot valsts atbalsta un ārvalstu finanšu instrumentu līdzekļu vadības, uzraudzības un kontroles sistēmu. 3.1.1.6.pasākuma īstenošanas veids ir ierobežota atlase, tādēļ tiks rīkota viena projekta iesnieguma atlases kārta par visu pieejamo finansējumu. Finansējuma saņēmējam 3.1.1.6.pasākumā ir paredzētas šādas funkcijas:* sadarbībā ar pašvaldību, plānošanas reģionu, augstskolām, komersantu organizācijām:
	+ atlasa inkubācijai piemērotas telpas, ievērojot publisko iepirkumu procedūru regulējošos normatīvos aktus;
	+ vienojas par sasniedzamajiem mērķiem pašvaldībā, inkubējamiem izvirzāmiem rādītājiem;
	+ vienojas par inkubējamo uzņemšanas procesu;
* organizē vispārīgus publicitātes pasākumus, seminārus par inkubāciju, uzņēmējdarbības uzsākšanu;
* veido mentoru tīklu un sadarbības nosacījumus ar vietējiem komersantiem;
* nodrošina klientu pieņemšanu, informēšanu par pieejamo atbalstu, pasākumiem;
* koordinē pieteikuma sagatavošanu inkubācijas atbalsta saņemšanai – idejas apraksts, inkubācijas uzdevumi un mērķi, sasniedzamie rādītāji, nepieciešamais atbalsts;
* organizē inkubācijas uzņemšanas komisijas sēdes;
* uzrauga rādītāju sasniegšanu un ES fondu nosacījumu izpildi;
* veic pakalpojumu sniedzēju atlasi atbilstoši publisko iepirkumu procedūru regulējošiem normatīviem aktiem;
* sagatavo ES fondu atskaites un veic citus finansējuma saņēmēja pienākumus.

LIAA veiks administratīvās un koordinējošās funkcijas, kuras nepamatoti 2007.-2013.gada plānošanas periodā tika nodotas komersantiem. LIAA nesniegs pakalpojumus un nekonkurēs ar līdzšinējiem inkubatoru operatoriem vai pakalpojumu sniedzējiem. **LIAA darbosies nolikumā noteikto funkciju ietvaros (2012.gada 11.decembra Ministru kabineta noteikumi Nr.857 “Latvijas Investīciju un attīstības aģentūras nolikums”), veicot šādas nolikumā noteiktās funkcijas:*** **veicināt uzņēmējdarbības uzsākšanu un attīstību;**
* **sekmēt inovatīvu uzņēmējdarbību, tai skaitā sekmējot sadarbību starp pētniecības un uzņēmējdarbības sektoriem;**
* **īstenot pasākumus saskaņā ar valsts atbalsta programmām.**

Gala labuma guvēji3.1.1.6.pasākuma gala labuma guvēji ir sīkie (mikro), mazie un vidējie komersanti (turpmāk – MVK) un fiziskas personas. **Inkubācijas atbalsts ietver divas fāzes pirms inkubācija un inkubācija (t.sk. pēcinkubācijas atbalsts):*** pirmsinkubācija – fiziskām personām, tikko dibinātiem komersantiem – idejas novērtējums, biznesa modeļa sagatavošana, apmācības;
* inkubācijas atbalsts jaunizveidotiem komersantiem – apmācības, mentorings, telpu pieejamība, atbalsts produkta izstrādē, biznesa plāna izstrāde un finansējuma piesaiste, klientu piesaiste;
* inkubācijas atbalsts komersantiem līdz 3 gadu vecumam, kas attīstījuši uzņēmumu - starptautiskā sadarbība, sadarbības tīkla veidošana, uzņēmuma attīstība.

Inkubācijas būtisks nosacījums ir katram inkubējamam **detalizēti izstrādāta, individuāla inkubācijas programma, kurā aprakstīti plānotie pasākumi un darbības katram inkubējamam komersantam.** Inkubācijas programmas mērķis ir izstrādāt uzņēmējdarbības mērķus klienta uzņēmumam un definēt mērķtiecīgus resursus un pakalpojumus, kas atbalstītu uzņēmuma attīstību. Līdz ar to galvenais nosacījums, lai katram komersantam ir detalizēti noteikti sasniedzami inkubācijas mērķi, nevis komersants vienkārši var saņemt pakalpojumus, kas nereti bija problēma 2.3.2.1.aktivitātē. Finansējuma saņēmējs klientu uzņemšanā iesaistīs pašvaldības, augstskolas, komersantu organizāciju pārstāvjus.Pieejamais finansējums**3.1.1.6.pasākuma ietvaros pieejamais finansējuma apjoms reģionālajiem biznesa inkubatoriem ir 25,7 milj. *euro* apmērā, bet radošo nozaru inkubatoram Rīgā 7,1 milj. *euro* apmērā**. Atbalsts komersantiem tiks sniegts saskaņā ar Komisijas regulu Nr.1407/2013. Projekta iesniegumā reģionālajiem biznesa inkubatoriem pasākuma īstenošanai plāno finansējumu ne vairāk kā 24 428 910 *euro*, bet radošo industriju inkubatoram pasākuma īstenošanai plāno finansējumu ne vairāk kā 6 692 852 *euro*. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt projektā noteikto attiecināmo izmaksu kopsummu, atļaujot izmantot pieejamo rezerves apjomu.*Reģionālais pārklājums*Atbilstoši Uzraudzības komitejā apstiprināto kritēriju nosacījumiem, projekta iesniegšanas brīdī **LIAA izveidos biznesa inkubatoru vienības katrā nacionālas nozīmes centrā, kā arī Kuldīgā, Ogrē un Madonā, tādējādi nodrošinot inkubatora pieejamību ~ 100km attālumā no jebkuras vietas Latvijā**.Pašvaldībās, kurās nebūs izveidoti inkubatori, **komersanti varēs saņemt “virtuālās inkubācijas” pakalpojumu**, t.sk. arī līdzfinansējumu telpu nomai jebkurā pašvaldībā un pārējos inkubācijas pakalpojumus. Ja pašvaldības ieskatā ir nepieciešams, pašvaldība var norādīt konkrētas telpas, kuras šiem komersantiem vienkopus nomāt. Līdz ar to inkubācija būs pieejama pilnīgi visos reģionos, vienīgi atšķirsies, vai no pasākuma tiks finansētas telpas un inkubatora darbinieks.2007.-2013.gada plānošanas periodā inkubatoru telpas bieži nebija aizpildītas vai bija aizpildītas daļēji, jo lielai daļai komersantu bija nepieciešamas ražošanas telpas, kas atradās ārpus pilsētām vai vēl nebija nepieciešamas biroja telpas ikdienā. Līdz ar to telpu nomai un personāla apmaksai nelietderīgi tika tērēti līdzekļi, ko var novirzīt komersantiem efektīvāk. 2014.-2020.gada pasākumā komersanti varēs saņemt līdzfinansējumu par finansējuma saņēmēja telpām jebkurā vietā, šādi efektīvāk izlietojot pasākuma finansējumu un samazinot administratīvās izmaksas par darbiniekiem un telpām. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 3.1.1.6.pasākuma mērķa grupa ir sīkie (mikro), mazie un vidējie komersanti. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz 3.1.1.6.pasākuma ietvaros līdz 2023.gada 31.decembrim atbalstīt vismaz 250 komersantus, 180 fiziskas personas, 148 jaunizveidotus komersantus.Pasākums paredz būtiski pilnveidot atbalsta sniegšanu gala labuma guvējiem, jo lielāko daļu pakalpojumu iepirks LIAA un šādos gadījumos inkubējamiem nevajadzēs priekšfinansēt inkubācijas izmaksas un vairākus mēnešus gaidīt atbalsta atmaksu.Noteikumu projekts paredz informācijas sniegšanas un uzglabāšanas prasības: 1) ievietot informāciju tīmekļa vietnē;2) uzglabāt informāciju par *de minimis* atbalstu. Minētā informācija jāuzglabā saskaņā ar normatīvo regulējumu grāmatvedības jomā un *de minimis* regulu.Projekta iesnieguma pieņemšanu un vērtēšanu nodrošinās Centrālā finanšu un līgumu aģentūra. |
| 3. | Administratīvo izmaksu monetārs novērtējums | Administratīvās izmaksas, ievietojot informāciju tīmekļa vietnē par projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (10,29\*0,5) \* (1\*29) = 5,145 \* 29 = 149,20 *euro*. |
| 4. | Cita informācija |  ES fondu administrēšanas izmaksas plānots segt no pasākuma finansējuma |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (**2016**.) gadu | izmaiņas, salīdzinot ar kārtējo (**2016**.) gadu | izmaiņas, salīdzinot ar kārtējo (**2016**.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 3 000 000 | 5 000 000 | 6 000 000 | 6 000 000 |
| 2. Budžeta izdevumi: | 0 |  3 529 412  |  5 882 353  |  7 058 823  |  7 058 823  |
| 3. Finansiālā ietekme: | 0 | -529 412  | -882 353  | -1 058 823  | -1 058 823  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | x | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.6.pasākuma ietvaros ir pieejams finansējums 32 823 529 *euro* (ERAF un valsts budžeta finansējums). Privātais līdzfinansējums līdz 10 milj. *euro* no gala labuma guvējiem. **Privātā līdzfinansējuma apjoms atkarīgs no apjoma, kādā gala labuma guvēji izmantos noteikuma projekta 24.punktā norādīto grantu atbalstu ar 50% intensitāti.**3.1.1.6.pasākuma atlases kārtas uzsākšana plānota 2016.gada maijā, kad arī tiks noslēgts līgums par projektu īstenošanu un maksājumu plūsma un ietekme uz budžetu veidosies 2016.gadā un pakāpeniski finansējuma apjoms palielināsies 2017., 2018. un 2019.gadā. Privātais finansējums tiek prognozēts proporcionāli publiskajam finansējumam, ievērojot, ka maksimālā atbalsta intensitāte ir 50% vai 100%.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem ir norādīts indikatīvi un var tikt precizēts pēc projekta apstiprināšanas. Pirms SAM pasākuma projekta apstiprināšanas finansējuma saņēmējs var uzsākt atbalstāmās darbības un, tās īstenojot, radušās izmaksas var uzskatīt par attiecināmām, ja tās atbilst Noteikumu projektā minētajām attiecināmo izmaksu pozīcijām un tās ir radušās ne agrāk kā 2015.gada 1.decembrī vai no projekta iesnieguma iesniegšanas brīža sadarbības iestādē. Nepieciešamo valsts budžeta finansējumu Ekonomikas ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

Anotācijas IV.sadaļa – noteikumu projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Komisijas 2014.gada 17.jūnija Regula (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk –Regula Nr. 651/2014);
2. Komisijas 2013.gada 18.decembra Regula (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk –Regula Nr.1407/2013);
3. Parlamenta un Padomes Regula Nr.1303/2013 (2013.gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013).
 |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1. Regula Nr.651/2014;
2. Regula Nr.1407/2013;
3. Regula Nr. 1303/2013
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 1.pielikums | Noteikumu projekta 3.punkts | Ieviesta pilnībā | Neparedz stingrākas prasības |
| Komisijas regula Nr.1407/2013 | Noteikumu projekta 29.punkts | Ieviesta pilnībā | Neparedz stingrākas prasības |
| Komisijas regulas Nr.1407/2013 1.panta 1.punkts | Noteikumu projekta 30.1.apakšpunkts  | Ieviesta pilnībā | Neparedz stingrākas prasības |
| Komisijas regulas Nr.1407/2013 2.panta 2.punkts | Noteikumu projekta 30.3.punkts | Ieviesta pilnībā | Neparedz stingrākas prasības |
| Komisijas regulas Nr.1407/2013 3.panta 2.punkts | Noteikumu projekta 30.3.apakšpunkts un 30.5.apakšpunkts | Ieviesta pilnībā | Neparedz stingrākas prasības |
| Komisijas regulas Nr.1407/2013 5.panta 1.punkts | Noteikumu projekta 30.5.apakšpunkts | Ieviesta pilnībā | Neparedz stingrākas prasības |
| Komisijas regulas Nr.1407/2013 5.panta 2.punkts | Noteikumu projekta 30.5.apakšpunkts | Ieviesta pilnībā | Neparedz stingrākas prasības |
| Komisijas regulas Nr.1407/2013 1.panta 2.punkts | Noteikumu projekta 30.6.apakšpunkts | Ieviesta pilnībā | Neparedz stingrākas prasības |
| Komisijas regulas Nr.1407/2013 8.pants | Noteikumu projekta 32.punkts | Ieviesta pilnībā | Neparedz stingrākas prasības |
| Komisijas regulas Nr.1407/2013 6.panta 4.punkts  | Noteikumu projekta 33.punkts | Ieviesta pilnībā | Neparedz stingrākas prasības |
| Eiropas Parlamenta un Padomes Regula Nr. 1303/2013. | Noteikumu projekta 35.1.apakšpunkts | Vienība tiek ieviesta pilnībā.(Vispārēja atsauce uz komunikācijas un vizuālās identitātes prasībām) | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. 3.1.1.6.pasākuma projekta iesnieguma vērtēšanas kritērijus ir plānots apstiprināt Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. |
| 2. | Sabiedrības līdzdalība projekta izstrādē |  Sabiedrības iesaiste tiks nodrošināta, veicot šādu dokumentu saskaņošanu - 3.1.1.6.pasākuma vērtēšanas kritēriju projekts, kas tiek virzīts saskaņošanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā.Noteikumu projekts, kas tiek virzīts skatīšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā, kā arī saskaņošanai Valsts sekretāru sanāksmē. |
| 3. | Sabiedrības līdzdalības rezultāti | Skat. 2.punktu |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

Ministru prezidenta biedrs,

ekonomikas ministrs A.Ašeradens

Vīza: Valsts sekretāra

pienākumu izpildītājs,

valsts sekretāra vietnieks R.Aleksejenko

11.04.2016 15:55

2639

Gatis Sniedziņš

67013044, gatis.sniedzins@em.gov.lv